**JELGAVAS PILSĒTAS PAŠVALDĪBAS 2019.GADA 23.MAIJA**

**SAISTOŠO NOTEIKUMU NR.19-14**

**“GROZĪJUMI JELGAVAS PILSĒTAS PAŠVALDĪBAS 2011.GADA 28.JŪLIJA SAISTOŠAJOS NOTEIKUMOS NR.11-21 “JELGAVAS PILSĒTAS PAŠVALDĪBAS PALĪDZĪBAS DZĪVOJAMO TELPU JAUTĀJUMU RISINĀŠANĀ SNIEGŠANAS KĀRTĪBA”** **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Īss projekta satura izklāsts | Saistošie noteikumi “Grozījumi Jelgavas pilsētas pašvaldības 2011.gada 28.jūlija saistošajos noteikumos Nr.11-21 “Jelgavas pilsētas pašvaldības palīdzības dzīvojamo telpu jautājumu risināšanā sniegšanas kārtība” (turpmāk- Saistošie noteikumi) precizē personu loku atbilstoši likuma “Par sociālajiem dzīvokļiem un sociālajām dzīvojamām mājām” 5.panta 1.1 daļai, kurām ir tiesības īrēt pašvaldības sociālo dzīvokli vai dzīvojamo telpu sociālajā mājā. Saistošo noteikumu 13.8.apakšpunkts paredz paplašināt personu loku, kurām ir tiesības pretendēt uz pašvaldības palīdzību dzīvokļa jautājumu risināšanā, samazinot laika periodu no 5 gadiem uz 3 gadiem, kurš personai ir jānodzīvo Jelgavas pilsētas administratīvajā teritorijā.Saistošie noteikumi tiek papildināti ar 25.1 punktu, kurš paredz, ka pašvaldības dzīvojamā telpa tiek izīrēta personām uz laiku līdz vienam gadam. |
| 2. Projekta nepieciešamības pamatojums | Saistošie noteikumi tiek precizēti atbilstoši likuma “Par sociālajiem dzīvokļiem un sociālajām dzīvojamām mājām” grozījumiem, kā arī redakcionāli tiek aktualizēts iesniedzamo dokumentu uzskaitījums un citu punktu nosacījumi. |
| 3. Informācija par plānoto projekta ietekmi uz pašvaldības budžetu | Nav ietekmes |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes  |
| 5. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldības administrācijas un Jelgavas pilsētas pašvaldības iestāžu speciālisti. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Jelgavas pilsētas domes priekšsēdētājs A.Rāviņš